stanford-oval/wikipedia huggingface dataset:
פיאט 126

| --- | --- |

 מאפיינים כלליים
 יצרן:  פיאט 
 יחידות שיוצרו:  4,600,000 
 מודל קודם:  פיאט 500 
 מודל אחריו:  Fiat Cinquecento, Fiat Panda 
 אורך:  3,054 מ"מ 
 בסיס גלגלים:  1,840 מ"מ 
 מפרט טכני
 מנוע:  מנוע בנזין 
 מעצב:  Sergio Sartorelli 
 
פיאט 126
תא הנהג פיאט 126
פיאט 126
סמל הפיאט 126
פיאט 126, קונברטייביל (גג נפתח)
פיאט 126 שנת 1980
פיאט 126 היא מכונית עירונית קטנה שיוצרה על ידי חברת פיאט האיטלקית בשנים 1972–1979, ובשנים 1973–2000 על ידי פיאט פולסקי, (FSM) בפולין, (בשמה המסחרי: Zastava 126 וכן: פולסקי פיאט 126p). יוצרו 4,673,655 יחידות בכל קווי היצור באיטליה ובפולין.
דגם כמעט זהה שהתבסס על ה"פיאט 126" יוצר בספרד על ידי חברת סיאט, בין השנים 1974–1982, והיה קרוי סיאט 133. במקביל יוצר הדגם בארגנטינה, בין השנים 1977–1982, והיה קרוי "Fiat 133B".
ארצות שהפיאט 126 יוצרה

איטליה איטליה – 1,352,912 יחידות עד שנת 1979.
פולין פולין – 3,318,674 יחידות. בשנת 1980 הייתה למכונית הפופולרית ביותר בפולין. גודלה הקטן מאוד נתן לה את הכינוי maluch (ילד קטן).
הייצור הסתיים ב-22 בספטמבר שנת 2000.
אוסטריה אוסטריה – 2,069 יחידות.
יוגוסלביה יוגוסלביה
יצרן הרכב היווני DIM Motor, הרכיב בדגם דים 652 את מנועי 652 סמ"ק של פיאט 126 (1977–1983).
ארצות שהפיאט 126 יוצרה > ארצות שהפיאט 126 יוצאה אליהן

אוסטרליה אוסטרליה
קובה קובה
הרפובליקה העממית של סין סין
אלבניה אלבניה
סרביה סרביה
הונגריה הונגריה
גרמניה גרמניה
ישראל ישראל
מפרט טכני ומידות

4 נוסעים
גרסת 3 דלתות
גרסת 3 דלתות הצ'בק
גרסת קונברטייביל (גג נפתח)
מנוע 594 סמ"ק, המפיק 23 כ"ס
מנוע 652  סמ"ק, המפיק 24 כ"ס (משנת 1977)
מנוע 704 סמ"ק, המפיק 26 כ"ס  (1987–1991)
מנוע קירור מים
אורך הרכב – 3,054 מ"מ
רוחב – 1,378 מ"מ
גובה – 1,302 מ"מ
בסיס גלגלים – 1,840 מ"מ
משקל – 580 ק"ג, 619 ק"ג
עיצוב על ידי סרג'יו סרטורלי
ראו גם

פיאט
סיאט 133
לקריאה נוספת

פרסומת העבר לפיאט 126   פורום טכני לרכב – פורום רכב – פורום
פיאט 126  (3:06 דקות), יו-טיוב
פיאט 126 (2:36 דקות), יו-טיוב
פיאט 126  (5:58 דקות), יו-טיוב
פיאט 126  (2:24 דקות), יו-טיוב
פיאט 126  מבחר תמונות
פיאט 124 ספיידר (2016)

| --- | --- |

פיאט 124 ספיידר בתערוכת הרכב של לוס אנג'לס (2015)
 מאפיינים כלליים
 יצרן:  פיאט
 שנות ייצור:  2016-היום
 מודל קודם:  פיאט ברקטה 
 סיווג:  רודסטר
 אורך:  4,054 מ"מ
 רוחב:  1,740 מ"מ
 גובה:  1,233 מ"מ
 משקל:  1,050 ק"ג
 בסיס גלגלים:  2,310 מ"מ
 מפרט טכני
 מנוע:  מנוע בנזין 
 
פיאט 124 ספיידר היא מכונית רודסטר דו-מושבית המיוצרת על ידי פיאט-קרייזלר. הדגם הוצג לראשונה בתערוכת הרכב של לוס אנג'לס בשנת 2015.
הדגם נושא את שמו של הרכב שיוצר בעבר על ידי פיאט, אך מבוסס במידה על הדור הרביעי של מאזדה MX-5 מיאטה ומיוצר במפעלי מאזדה הנמצאים בהירושימה. הדגם נמכר לראשונה בשנת 2016.
תהליך הפיתוח

בשנת 2012 הכריזו מאזדה ואלפא רומיאו, שהייתה חלק מקבוצת פיאט, על מיזם משותף לפיתוח רכב ספורטיבי מעוצב וקל במשקל, כאשר המנועים לרכבים יפותחו על ידי כל אחת מהחברות בנפרד. במהלך שנת 2014 הכריז סרג'יו מרצ'יונה, מנכ"ל פיאט-קרייזלר, כי אלפא רומיאו תייצר את כל דגמיה רק באיטליה והוחלט שהפרויקט המשותף יתבצע תחת המיתוג של פיאט
נתונים טכניים

דגם ה-124 ספיידר בעל ההנעה האחורית מצויד במנוע טורבו (מולטי-אייר) בנפח 1.4 ליטר בעל הספק של 160 כוח סוס ומומנט של 25.4 קג"מ. תיבת ההילוכים היא בעלת 6 הילוכים ידניים או אוטומטיים.
למרות הדמיון למאזדה מיאטה, ה-124 ארוך יותר בכ-10 סנטימטר, דבר המעניק יותר מרווח אחסון בתא המטען, אך גם מעלה את משקל הרכב ב-50 ק"ג.
אבארט 124 ספיידר

בתערוכת הרכב בז'נבה בשנת 2016 חשפה פיאט 2 דגמים תחת המיתוג של אבארט, החטיבה הספורטיבית של החברה: אבארט 124 ספיידר ואבארט 124 ספיידר ראלי. מנוע האבארט מפיק 170 כוח סוס ומגיע למהירות מרבית של 232 קמ"ש. זמן ההאצה מ-0 ל-100 קמ"ש עומד על 6.8 שניות, לעומת 7.3 שניות בדגמים הרגילים.
בנובמבר 2016 הוחל בשיווק אבארט 124 ספיידר בישראל.
מכירות

| שנה | אירופה | ארצות הברית | ישראל (דגם האבארט) |
| --- | --- | --- | --- |
| 2016 | 335 | 2,475 | 1 |
| 2017 | 7,831 | 4,478 | 7 |
| 2018 | 7,698 | 3,515 | 3 |
| 2019 | 4,717 | 2,644 | 3 |
| 2020 | 76 | 1,711 | לא נמכרה |
| 2021 | לא נמכרה | 952 | לא נמכרה |
הערות שוליים

↑  Fiata! 2017 Fiat 124 Spider debuts at LA Auto Show, Autoweek.com, 18 November 2015
↑  [www.nytimes.com/2016/07/22/automobiles/autoreviews/video-review-fiat-124-spider-lusso-head-turning-italian-spin-on-a-miata.html Fiat 124 Spider Is Made in Japan, Polished in Italy], New York Times, 21 July 2016
↑  Alfa Romeo MX-5 is no more: confirmed as Fiat-Abarth instead, CarMagazine.co.uk, 19 December 2014
↑  Fiat gets Miata-based roadster, Alfa Romeo to build Spider in-house, Road & Track, 19 December 2014
↑  The 2017 Fiat 124 Spider Really Is Better Than The Miata, jalopink.com, 10 June 2016
↑  ניר בן טובים‏, נחשפה: פיאט 124 ספיידר. המיאטה האיטלקית, באתר וואלה, 18 בנובמבר 2015
↑  פיאט מציגה טיפו למשפחה, אבארט 124 לנהג, באתר ynet, 3 במרץ 2016
↑  ניר בן טובים‏, עקרב בלי חלק עליון: אבארט 124 ספיידר בישראל, באתר וואלה, 29 בנובמבר 2016
↑  Fiat 124 Spider - European Sales
↑  Fiat 124 Spider - USA Sales
↑  אברט 124 ספיידר 2016 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il
↑  אברט 124 ספיידר 2017 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il
↑  אברט 124 ספיידר 2018 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il
↑  אברט 124 ספיידר 2019 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il
פיאט 125

| --- | --- |

 מאפיינים כלליים
 יצרן:  פיאט 
 יחידות שיוצרו:  603,877 
 מודל קודם:  פיאט 1500, פיאט 1300, Fiat 1600 
 מודל אחריו:  פיאט 132 
 אורך:  4,223 מ"מ 
 רוחב:  1,625 מ"מ 
 גובה:  1,440 מ"מ 
 בסיס גלגלים:  2,505 מ"מ 
 מפרט טכני
 מנוע:  מנוע בנזין 
 
פיאט 125, סדאן
פיאט 125, סדאן
פיאט 125, שנת 1973 סטיישן
פיאט 125 סמנטה – (ספורט)
פיאט 125
פיאט 125, סדאן (Polski Fiat 125p)
פיאט 125 (איטלקית: Fiat 125) מכונית משפחתית גדולה שיוצרה על ידי קונצרן הרכב פיאט באיטליה בין השנים 1967–1972. יוצרו 606,877 יחידות.
גוף הפיאט 125 התארך מעט משל דגם הפיאט 124, שני הדגמים חלקו את אותו תא הנוסעים והדלתות, אבל המושב האחורי של ה"פיאט 125" נקבע מעט יותר מאחור.
גרסאות פיאט 125

4 דלתות סדאן
5 דלתות סטיישן, (Familiare)
טנדר (יוצר בפולין ובארגנטינה)
125 קופה (ספורט), יוצר בארגנטינה בלבד
ארצות שבהן יוצרה פיאט 125

(מלבד לאיטליה)
פולין פולין – פיאט 125 בשם: פיאט 125p פולסקי, (Polski Fiat 125p). יוצרו 3 גרסאות: 4 דלתות סדאן, 5 דלתות סטיישן וטנדר
ארגנטינה ארגנטינה – עד שנת 1982. יוצרו 4 גרסאות: 4 דלתות סדאן, 5 דלתות סטיישן, טנדר – (Multicarga), ודגם קופה (ספורט) המבוסס על דגם הויניאלה 1500 קופה של פיאט.
צ'ילה צ'ילה
יוגוסלביה יוגוסלביה – מנוע 1,295 סמ"ק ו-1,481 סמ"ק. הדגם היה קרוי pz 125.
מצרים מצרים – הפיאט 125, בשם: "נסר 125". יוצרה בין השנים 1979–1983 על ידי נסר (יצרן רכב מצרי)
קולומביה קולומביה
מרוקו מרוקו
אינדונזיה אינדונזיה (עד שנת 1986)
נתונים טכניים ומידות

מנוע 4 צילינדרים, 1,608 סמ"ק, בהספק של 90 כ"ס
פיאט "125s", הושקה ב-1968, מנוע בהספק 100 כ"ס
הילוכים ידניים 4 מהירויות (1967–1973)
הילוכים ידניים 5 מהירויות (1968–1970)
הילוכים אוטומטיים 3 מהירויות (1968–1970)
אורך הרכב – 4,232 מ"מ
גובה – 1,440 מ"מ
רוחב – 1,625 מ"מ
בסיס גלגלים – 2,505 מ"מ
ראו גם

פיאט
פיאט 124
פיאט 130
פיאט 131
פיאט 132
פיאט 125p פולסקי
לקריאה נוספת

פיאט 125  (3:30 דקות), יו-טיוב
פיאט 125  (1:58 דקות), יו-טיוב
פיאט 125  (4:11 דקות), יו-טיוב
פיאט 125  (3:33 דקות), יו-טיוב
פיאט 125  (12:34 דקות), יו-טיוב
פסטיבל הסרטים ג'ובה

פסטיבל הסרטים ג'ובה הוא פסטיבל הסרטים הראשון אשר הוקם בדרום סודאן.
הפסטיבל נוסד בשנת 2016, חמש שנים לאחר ייסוד המדינה, אשר השיגה את עצמאותה מסודאן ב-2011. מטרת הפסטיבל הייתה לתת במה לעבודתם של יוצרים מקומיים, ולשנות את תפישת הציבור העולמי לגבי המדינה, ולהראות שהיא לא רק מוקד לזוועות המלחמה.
רקע

יוזם הפסטיבל הוא סימון בינגו, יוצר קולנוע אשר מבקש לעזור לדרום סודאן "למצוא זהות משלנו", ולהשיל את התיוג כשוחרי מלחמה. ההיסטוריה האישית שלו הייתה המקבילה של ההיסטוריה של ארצו: הוא נמלט כילד יחד עם משפחתו כשפרצה מלחמת האזרחים הסודאנית, ושהה עשר שנים במחנה הפליטים קקומה בצפון-מזרח קניה, עם עוד כ-57,000 פליטים, רבים מהם מדרום סודאן. הוא שב לארצו רק ב-2009. אך לאחר הסכם העצמאות של 2011, פרצה מלחמה חדשה בין תומכיו נשיא דרום סודאן הראשון, סלבה קיר, ותומכי סגן הנשיא, ריק מצ'אר, שהייתה בעצם מלחמה בין השבטים העיקריים של המדינה, הדינקה והנואר. בין 2013 ל-2015 נהרגו אלפים, וכ-2 מיליון דרום סודאנים נעקרו ממקומם.
אחרי הסכם השלום של 2015, החל תהליך של בנייה מחדש, ובינגו הוא בין המחזיקים בדעה שייסוד ובניית התרבות והאמנויות הוא חלק בלתי נפרד מבניית המדינה.
הפסטיבל

הפסטיבל הראשון התקיים במרכז התרבות ניאקורון בעיר ג'ובה. הוא כלל רצועות סרטים קצרים וסרטים באורך מלא, סרטים עלילתיים וסרטים תיעודיים, למשך שלושה ימים. בערב הסגירה, נערך טקס פרסים במגוון קטגוריות, ביניהם בימוי, עריכה, ומשחק.
רבים מהסרטים עסקו בנושאים בעלי משמעות חברתית ופוליטית בדרום סודאן, ביניהם נישואי ילדות ונישואים בכפייה, שכן יותר ממחצית הנשים הדרום סודאניות נאלצות לתוך מסגרת נישואים לפני הגיען לגיל 18; וכן בפרקטיקה הנקרא דוחאן, בה נשים כורעות בפיסוק רגליים מעל גחלים בוערים, מתוך האמונה שבכך יספקו עונג מיני מוגבר לבעליהן.
בשנתו השנייה של הפסטיבל, התקבלו 75 סרטים על ידי מארגני הפסטיבל, לעומת 40 בשנה הראשונה.
הסרט הזוכה של הפסטיבל היה "ואג'ה טה ג'אנה", שפירושו "הכאב של הילד". הסרט מספר את סיפורה של נערה אשר נאלצת להפסיק לימודיה בשל מלחמת האזרחים, אך הוריה נאבקים שתוכל להמשיך ללמוד, ובתם משגשגת. נושא החינוך לבנות הוא מרכזי בשיח החברתי-פוליטי בדרום סודאן, מכיוון שכמו מדינות רבות באזור, פחות מושקע בחינוך בנות מלכתחילה, ורבות נאלצו לנשור מהלימודים בעתות המלחמה.
המהדורה השלישית של הפסטיבל נקבעה להיערך בין 10–15 בדצמבר 2018. גם בשנה זו, גדל מספר הסרטים הדרום סודאניים שהתקבלו על ידי ועד הפסטיבל, וכן התקבלו גם סרטים מלפחות 14 מדינות נוספות. הפסטיבל כולל פאנלים וסדנאות בנוסף להקרנות וטקס הפרסים.
קטגוריות הפרסים בפסטיבל

הבימוי הטוב ביותר
הצילום הטוב ביותר
העריכה הטובה ביותר
השחקנית הטובה ביותר
השחקן הטוב ביותר
שחקנית המשנה הטובה ביותר
שחקן המשנה הטוב ביותר
הסרט העלילתי הטוב ביותר
הסרט התיעודי הטוב ביותר
סרט הקומדיה הטוב ביותר
הסרט הקצר הטוב ביותר
התסריט הטוב ביותר
הסאונד הטוב ביותר
הסרט הזר הטוב ביותר
הסרט הטוב ביותר על זכויות האדם
הפרס ההומניטרי
סרט הסטודנטים הטוב ביותר
הערות שוליים

↑  THE JUBA IDENTITY: South Sudan’s First Film Festival Recasts Its Image, Connor Gaffey, Newsweek, July 7, 2016
↑  Juba Film Festival 2017, BBC, September 13, 2017
↑  African Film Festivals You Can Attend In 2018, Film Blog Africa, April 3, 2018
↑  Juba Film Festival set for December, Juba Monitor, Aug 31, 2018
פסטיבל הסרטים הבין-לאומי סן סבסטיאן

| --- | --- |

 סוג:  פסטיבל קולנוע 
 מדינה:  ספרד ספרד
 מיקום:  סן סבסטיאן 
 מועדים
 תאריכי פעילות:  1953–הווה (כ־71 שנים) 
 קואורדינטות:  43°19′27″N 1°58′41″W﻿ / ﻿43.3243°N 1.978°W﻿ / 43.3243; -1.978
 אתר רשמי
 he
 
מרכז הקונגרסים והאודיטוריום קורסאל בו נערך הפסטיבל
פסטיבל הסרטים הבין-לאומי סן סבסטיאן (בספרדית: Festival de San Sebastián; בבסקית: Donostia Zinemaldia) הוא פסטיבל סרטים שנתי, שנערך בספטמבר בעיר דונוסטיה-סן סבסטיאן, שבחבל הבסקים בספרד.
מאז יסודו בשנת 1953, ביסס הפסטיבל את עצמו כאחד מ-14 הפסטיבלים התחרותיים בקטגוריית "A" שהוסמכו על ידי ארגון FIAPF. הוא אירח כמה אירועים חשובים בתולדות הקולנוע, דוגמת הבכורה הבינלאומית של הסרט ורטיגו, שביים אלפרד היצ'קוק והבכורה האירופית של מלחמת הכוכבים. זה היה הפסטיבל הראשון בו השתתף רומן פולנסקי, והפסטיבל עזר לקדם את הקריירה המקצועית של יוצרי סרטים כמו פרנסיס פורד קופולה, בונג ג'ון-הו ופדרו אלמודובר.
היסטוריה

הפסטיבל הראשון נערך החל מ-21 בספטמבר 1953. ונועד במקור עבור סרטים שהופקו בספרד בלבד, סרטים ממדינות אחרות הורשו להשתתף החל משנת 1955, כאשר הפסטיבל התמחה בסרטי צבע. הוא הוכר על ידי ה-FIAPF כפסטיבל בקטגוריה "A" מאז 1957, למעט התקופה 1980–1984, אז לא הוענקו פרסים במסגרת הפסטיבל.
החל משנת 1957 הפרס הראשון בפסטיבל נקרא פרס צדף הזהב.
בשנת 1972 זכה השחקן הישראלי חיים טופול בפרס לשחקן הטוב ביותר, על תפקידו בסרט "העין הציבורית".
בשנת 1985 התקבל לראשונה סרט ישראלי לתחרות הרשמית, הסרט "גשר צר מאד" של הבמאי נסים דיין.
בשנת 1987 זכה סרטו של הבמאי מישל ח'לייפי, "חתונה בגליל", בפרס צדף הזהב (הסרט הישראלי היחיד שזכה בפרס זה). עם זאת ח'לייפי ביקש שהסרט יוגדר בפסטיבל כסרט פלסטיני ולא ישראלי.
בשנת 2004, בכורת הסרט "מלינדה ומלינדה", של הבמאי וודי אלן, פתחה את הפסטיבל. אלן עצמו נוכח בהקרנה, וכן זכה לתוכנית רטרוספקטיבה של יצירתו.
בשנת 2012, זכה הסרט הישראלי "שש פעמים" בפרס "מבט אחר".
בשנת 2014, זכה סרטו של אורן גרנר, "גרינלנד", בתחרות סרטי הסטודנטים שהתקיימה בפסטיבל.
בשנת 2016, סרטה הראשון של מייסלון חמוד, ״לא פה, לא שם״, זכה בשלושה פרסים בפסטיבל, פרס ארוסקי לסרט הטוב ביותר מטעם חבר השופטים הצעיר, פרס "מבט אחר", וכן בפרס סבסטיאן.
פרסים > פרסים רשמיים

חבר השופטים בינלאומי מעריך את הסרטים בבחירה הרשמית ומעניק את הפרסים הבאים:
פרס צדף הזהב לסרט הטוב ביותר
פרס צדף הכסף לבמאי הטוב ביותר
פרס צדף הכסף לשחקן הטוב ביותר
פרס צדף הכסף לשחקנית הטובה ביותר
פרס מיוחד של חבר השופטים
פרס חבר השופטים לצילום הטוב ביותר
פרס חבר השופטים לתסריט הטוב ביותר
פרס דונוסטיה פרס מפעל חיים שניתן מדי שנה לשחקן או במאי
פרסים > פרסים נוספים

פרס הבמאים החדשים - נקבע על ידי חבר שופטים מיוחד, הסרטים במדור הבמאים החדשים מתחרים על הפרס הזה.
פרס הקהל - הקהל בוחר סרט מבין סרטי מדור הפנינים.
פרס נוער - נקבע על ידי חבר שופטים המורכב מ-350 צעירים בגילאי 17–21 בוחר סרט מבין המתמודדים על "פרס הבמאים החדשים".
פרס אופקים - נקבע על ידי חבר שופטים מיוחד, הבוחר את הסרט הטוב ביותר במדור Horizontes Latinos.
פרס "אוטרה מירדה" (מבט אחר) - TVE (רשות השידור הספרדית) מעניקה פרס לסרט שמשקף בצורה הטובה ביותר את עולם הנשים.
פרס סבסטיאן - חבר שופטים בוחר בסרט שמשקף בצורה הטובה ביותר את הערכים והמציאות של לסביות, הומוסקסואלים, דו-מיניים וטרנסג'נדרים.
הערות שוליים

↑  מרב יודילוביץ וסוכנויות הידיעות, אלמודובר זכה בפרס המבקרים בסן סבסטיאן, באתר ynet, 25 בספטמבר 2006
↑  ויקטור לוי, קאן ספרד - פסטיבל הסרטים ה־3 8 של סאן סבסטיאן השתדל לא לפגר אחר אחיו הגדולים מאירופה והוכיח שהקולנוע הספרדי הולר ומשתפר, חדשות, 9 באוקטובר 1988
↑  סיפורי בדים, מעריב, 28 ביולי 1972
↑  "גשר צר מאד" התקבל לתחרות בסאן־סבסטיאן, מעריב, 30 באוגוסט 1985
↑  אהרון דולב, פרס ראשון בפסטיוול סן סבסטיאן לסרט הפלשתיני "חתונה בגליל", מעריב, 27 בספטמבר 1987
↑  אהרון דולב, "חתונה בגליל" ושקרים בסן־סבסטיאן, מעריב, 7 באוקטובר 1987
↑  רויטרס, וודי אלן יפתח את פסטיבל סן סבסטיאן, באתר הארץ, 3 באוגוסט 2004
↑  נירית אנדרמן, הסרט "שש פעמים" התקבל לפסטיבל סן סבסטיאן, באתר הארץ, 19 באוגוסט 2012
↑  נירית אנדרמן, פרס ראשון לסטודנט ישראלי בפסטיבל הסרטים סן סבסטיאן, באתר הארץ, 28 בספטמבר 2014
↑  נירית אנדרמן, סרטה הראשון של מייסלון חמוד, ״לא פה ולא שם״, זכה בשלושה פרסים בפסטיבל סן סבסטיאן, באתר הארץ, 26 בספטמבר 2016
| --- | --- |
בקרת זהויות :  LCCN: n88195644  SUDOC: 167595792  VIAF: 124988522   WorldCat (עם VIAF): 124988522
פסגות אמרי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס אראמיס 
 קואורדינטות:  70°36′00″S 67°25′00″E﻿ / ﻿70.6°S 67.4167°E﻿ / -70.6; 67.4167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגות אמרי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגות אמרי
 
פסגות אמרי (באנגלית: Amery Peaks) הם קבוצת פסגות באזור רכס אראמיס, בהרי הנסיך צ'ארלס, שבאנטארקטיקה.
אורכה של קבוצת הפסגות 33 קילומטרים, והן משתרעות לאורך הצד הדרום-מזרחי של קרחון נמסיס.
בפסגות אמרי נמצאים ההרים: לואו, מקנזי, סיטון ונקודת ריצ'י.
היסטוריה > גילוי הפסגות

הפסגות התגלו על ידי המחלקה הדרומית של משלחת החקר האנטארקטית הלאומית של אוסטרליה, אשר חקרה את האזור בין השנים 1956–1957.
היסטוריה > מקור השם

הפסגות נקראו בשם זה, בשל קרבתן למדף הקרח אמרי.
ונקראו כך בגלל קרבתם למדף הקרח של אמרי.
לקריאה נוספת

• Robert Clancy, John Manning, Henk Brolsma, , PP 249- 250
• Dieter K. Fütterer, Detlef Damaske, Georg Kleinschmidt, Hubert Miller, Franz Tessensohn, , P 84
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
↑  מיקום הר לואו
↑  מיקום הר מקנזי
↑  מיקום הר סיטון
↑  מיקום נקודת ריצ'י
| רכס אתוס |
| --- | --- | --- |
| קרחונים | סקילה |  |
| רכסים | ליאה • קוטרר |  |
| הרים | בול • גידינגס • מקנזי • פיטר |  |
| נונאטאקים | דוסון • האנט |  |
| רכס פורתוס |
| --- | --- | --- |
| קרחונים | כריבדיס • סקילה |  |
| רכסים | האלקומב • מרטין • קורי |  |
| הרים | גאסטון • גבאן • גרדנר • טאר • פולארד • קנהאם • קאצ'ליף • קירקבי • קרוהן • קרייטון |  |
| אתרים אחרים בהרי הנסיך צ'ארלס |
| --- | --- | --- |
| רכסים נוספים | אליסון • סאקסטון |  |
| הרים | בראון-קופר • פורקסט • קרטר |  |
| עמקים ומישורים | מדרון בנט |  |
| נונאטאקים | ארמוניני |  |
| מפרצים | ביינמדארט |  |
פיאט 1100

| --- | --- |

 מאפיינים כלליים
 יצרן:  פיאט 
 מודל קודם:  פיאט 508 באלילה 
 מודל אחריו:  פיאט 124, Fiat 1100-103, Fiat 1200, פיאט 238 
 אורך:  3,920 מ"מ 
 רוחב:  1,461 מ"מ 
 גובה:  1,501 מ"מ 
 בסיס גלגלים:  2,339 מ"מ 
 
פיאט 1100, שנת 1960
פיאט 1100, שנת 1960
פיאט 1100, דור 3
פיאט 1100, דור 3, מבט מבפנים
פיאט 1100, שנת 1966, סטיישן (פאמילייאר)
פיאט 1100 ספורט, טרנספורמבייל - דו מושבית
פיאט T2 1100,טנדר
פיאט 1100 היא מכונית משפחתית מתוצרת יצרנית הרכב האיטלקית פיאט אשר יוצרה בין השנים 1953–1965. בהודו יוצרה הפיאט 1100 עד שנת 2000 (ברישיון פיאט).
מאפיינים, ייצור ושיווק

פיאט 1100 הוצגה לראשונה בשנת 1937 כגרסה מעודכנת של פיאט 508 באלילה, בעוד שכלפי חוץ המכונית, הייתה דומה לפיאט 500 טופולינו והייתה גדולה יותר בהיקפה מאשר הפיאט 1500. בשנת 1949, המכונית הוצגה בגוף חדש שנקרא 1100E.
הגרסה החדשה של הפיאט 1100 הוצגה באוקטובר 1953 בתערוכת הרכב של פריז. המחיר בהצגתה היה 1,225,000 לירטות איטלקיות.
הפיאט 1100 הורכבה באיטליה, ארגנטינה, אוסטרליה, הודו, איראן ומרוקו.
עד יוני 1956 יוצרו 257,000 יחידות של פיאט 1100
פיאט 1100 שווקה בישראל, מאמצע שנות החמישים של המאה ה-20 ועד אמצע שנות הששים.
גרסאות

4 דלתות - גרסת «economica» - (זול), וגרסת נורמל (סטנדרט). עד 1962 הדלתות הקדמיות היו תלויות במרכז העמוד
משנת 1962 - מודל הדור השלישי היה קרוי "פיאט 1100D"
5 דלתות Familiare - סטיישן (פמייליאר)
פיאט 1100 פינינפארינה - (דגם קופה), בין השנים 1954-1956, יוצרו 780 יחידות
פיאט 1100 טרנספורמבייל - (דגם ספורט) - דו מושבי, גג נפתח (קבריולה), - יוצרו 2,360 יחידות (מנוע 1221 המפיק 40 כ"ס)
פיאט 1100T - ואן (מסחרית), טנדר, מיניבוס, מונע על ידי מנוע 1,089 סמ"ק המפיק 33 כ"ס ו- 45 כ"ס (יוצר עד 1971)
מפרט טכני ומידות

מנוע 4 צילינדרים, 1,089 סמ"ק המפיק 26 כ"ס, ו- 36 כ"ס
מנוע 4 צילינדרים 1,221 סמ"ק המפיק 40 כ"ס
משנת 1958 - מנוע 1,221 סמ"ק המפיק 48 כ"ס
משנת 1959 - מנוע 1,221 סמ"ק המפיק 37 כ"ס ו- 50 כ"ס
הילוכים ידניים - 4 מהירויות, (ידית הגיר על מוט ההגה)
בלמים הידראוליים - 4 גלגלים, דיסקים בחזית, תופים מאחור
אורך הרכב - 3,909 מ"מ
רוחב - 1,461 מ"מ
גובה - 1,501 מ"מ
בסיס גלגלים - 2,339 מ"מ
מרווח גחון -127 מ"מ
נפח מטען - 252 ליטר
משקל - 880 ק"ג
תאוצה 0-100 קמ"ש 23 שניות
ראו גם

פיאט
פיאט 1100 (1937)
לקריאה נוספת

פיאט 1100  (18:14 דקות), יו-טיוב
פיאט 1100  (4:43 דקות), יו-טיוב
פיאט 1100  (3:17 דקות), יו-טיוב
פיאט 1100 סטיישן  (4:12 דקות), יו-טיוב
פיאט 1100 (1962-1966) - מפרט טכני  אאוטואוולושין (אנגלית)
פיאט 1100 1932-1985 סקירה כללית
התפתחות פיאט 1100 בשנים 1953-1962  פורום טכני לרכב
משפחת פיאט - אורוגוואי  (ראה פיאט 1100 ), (אנגלית)
פסטיבל האורות (ברלין)

| --- | --- |

עמוד הניצחון של ברלין, 2009
 סוג:  lights festival 
 מדינה:  גרמניה גרמניה
 מועדים
 תאריכי פעילות:  2005–הווה (כ־19 שנים) 
 festival-of-lights.de
 
פסטיבל האורות (באנגלית: Festival of Lights) הוא פסטיבל אמנות אור, המתקיים מדי שנה בחודש אוקטובר בעיר ברלין, בירת גרמניה. הפסטיבל נערך לראשונה בשנת 2005.
במהלך הפסטיבל מוארים במשך עשרה ימים אתריה הידועים של העיר. בין האתרים המוארים נכללים שער ברנדנבורג, קתדרלת ברלין, עמוד הניצחון, בית תרבויות העולם, ז'נדארמנמארקט ומגדל הטלוויזיה.
פעילויות נוספות נערכות במהלך ימי הפסטיבל, ובכללן מופעי זיקוקין די-נור ומרוץ לספורטאים, העובר ליד האתרים המוארים.
שדרת אונטר דן לינדן, 2009
ראו גם

פסטיבל האור בירושלים
פרנק שרשל

| --- | --- |
אין תמונה חופשית
 לידה:  24 במרץ 1907 
 פטירה:  23 במאי 1981 (בגיל 74) מדיסון, ארצות הברית 
 
אוניית המעפילים אקסודוס בנמל חיפה (יולי 1947). צילום של פרנק שרשל
משה שרת חותם על מגילת העצמאות. צילום של פרנק שרשל
פצוע ישראלי מטופל בקרב יד מרדכי. צילום של פרנק שרשל
פרנק שרשל (באנגלית: Frank Scherschel;‏ 1907 – 23 במאי 1981) היה צלם אמריקאי.  שרשל, שעבד במשך שנים רבות עבור המגזין לייף, התפרסם בזכות צילומיו ממלחמת העולם השנייה. שרשל ליווה והנציח את מאבק הישוב העברי להקמת מדינת ישראל ותמונותיו הנציחו אירועים בהעפלה ובמלחמת העצמאות בצורה אוהדת לצד הישראלי.
ביוגרפיה

ב-1926 החל שרשל לצלם עבור העיתון "מילווקי ג'ורנאל" (Milwaukee Journal) ועבד בו עד שנת 1942, בה עבר לעבוד במגזין לייף. הוא צילם עבור לייף את המערכה באוקיינוס השקט ואת הלחימה באירופה המערבית ושחרור פריז. פרויקטים נוספים שעשה שרשל עבור לייף היו: נישואי הנסיכה אליזבת השנייה ב-1947, יהדות ג'רבה בתוניס, ועידת המפלגה הדמוקרטית האמריקאית ב-1956, חקלאות שיתופית בצ'כוסלובקיה, סיקור של דמויות כמו וינסטון צ'רצ'יל (מספר פעמים), מיס ון דר רוהה ואספנית האמנות פגי גוגנהיים ותחרויות ספורט שונות כגון: מרוץ האופניים טור דה פראנס, מרוץ המכוניות 24 השעות של לה-מאן, אגרוף, בייסבול, פוטבול ואפילו תחרות בגידול זקנים שנערכה במישיגן. גם אחיו, ג'ו, היה צלם מקצועי שעבד עבור "לייף".
לאחר מלחמת העולם השנייה ביקר שרשל מספר פעמים בארץ ישראל והנציח את מאבק היישוב העברי להקמת מדינת ישראל. הוא צילם את הגעתה של אוניית המעפילים אקסודוס ולאחר מכן, את הכרזת העצמאות, קרב יד מרדכי, הפצצת התחנה המרכזית בתל אביב על ידי חיל האוויר המצרי ועוד מקומות ואירועים במלחמת העצמאות.
ב-1950 העניקה לו ההתאחדות הלאומית (האמריקאית) לצלמי עיתונות פרס על מצוינות לזכר ג'וזף ספראגו (Joseph A. Sprague). ב-1955 היה שרשל אחד ממאות הצלמים שצילומיהם הוצגו בתערוכת הצילום ההיסטורית, "משפחת האדם", שהוצגה תחילה במוזיאון לאמנות מודרנית בניו יורק ולאחר מכן הוצגה ברחבי העולם.
ב-1962 היה שרשל הממונה על מעבדת הצילום של סוכנות המידע האמריקאית (אנ') בוושינגטון. ב-1972 הוא פרש ושב לעיר מגוריו, בראבו (אנ') שבוויסקונסין ופתח שם חנות לצורכי צילום. הוא נפטר ב-1981 בהיותו בן 74.
הערות שוליים

1 2 3  Before and After D-Day: Rare Color Photos, מצגת באתר "לייף"
↑  Elizabeth and Philip: Photos From the Royal Wedding, 1947, מצגת באתר "לייף"
↑  אוסף מצילומיו של שרשל את קהילת יהודי ג'רבה (תוניס) ב-1955
↑  Architect Mies van der Rohe and the Poetry of Purpose
↑  Tour de France ’53: Rare Photos of a Sport Spectacle
| --- | --- |
בקרת זהויות :  PIC: 5041  RKD: 391262
פרנק ת'ורנטון

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בינואר 1921 לונדון, אנגליה
 פטירה:  16 במרץ 2013 (בגיל 92) לונדון, הממלכה המאוחדת 
 סוגה מועדפת:  קומדיה
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  1954–2008 (כ־54 שנים)
 מקום לימודים:  בית הספר אליין 
 פרופיל ב-IMDb
 
פרנק ת'ורנטון בול (באנגלית: Frank Thornton Ball;‏ 15 בינואר 1921 - 16 במרץ 2013) היה שחקן אנגלי המוכר בעיקר בשל תפקידו כקפטן פיקוק בסדרה הקומית "מישהו מטפל בך?".
קורות חיים

ת'ורנטון נולד בלונדון והתעניין במשחק מגיל צעיר, אך בשל התנגדותו של אביו אשר העדיף כי בנו ימצא עבודה "הגונה" יותר, החל לעבוד בחברת ביטוח עם סיום לימודיו בתיכון. עם זאת, לא זנח את שאיפותיו ובמקביל לעבודתו למד משחק בלימודי ערב. לאחר שנתיים ביקשה ממנו הנהלת בית הספר למשחק להתחיל ללמוד בתוכנית הלימודים המלאה, והוא השתלב בתוכנית זו לאחר שהצליח לשכנע את אביו לממן את לימודיו.
בין השנים 1945 ל-1947 שירת כקצין בחיל האוויר המלכותי, ולאחר שחרורו הצטרף לתיאטרון רפרטואר קטן.
ב-1954 השתתף לראשונה בתפקיד קטן בסרט קולנוע שעליו זכה לקרדיט, "Radio Cab Murder". במהלך שנות ה-50 הופיע במספר סרטי קולנוע בריטים נוספים, ובשנות ה-60 החל להשתתף גם במספר סדרות טלוויזיה קומיות, ביניהן "It's a Square World" ו-"Till Death Us Do Part".
בין השנים 1972 ל-1985 גילם את דמותו של קפטן פיקוק בסדרת הטלוויזיה "מישהו מטפל בך?". במקביל הופיע בסרטי קולנוע ובסדרות טלוויזיה נוספות. לאחר שהסדרה ירדה מהמרקעים ירד היקף הפעילות של ת'ורנטון. בשנת 1997, והוא בן 76, הצטרף לצוות השחקנים של קומדיית המצבים הוותיקה "בערוב ימי היין" (Last of the Summer Wine), בה גילם את דמותו של טרולי, שוטר שיצא לגמלאות. בתפקיד זה הוא שיחק במשך 11 שנים, עד שנת 2008.
נפטר ב-16 במרץ 2013, בגיל 92.
ת'ורנטון היה נשוי (מאז 1945) לשחקנית בריל אוונס, אב לבת וסב לשלושה.
הערות שוליים

↑  nrg מעריב, מת השחקן פרנק ת'ורנטון מ"מישהו מטפל בך?", באתר nrg‏, 18 במרץ 2013
| --- | --- |
בקרת זהויות :  NLI: 987007433849805171  BNE: XX1512260  BnF: cb14233071x (data)  GND: 134637992  ISNI: 0000 0001 2022 1458  LCCN: n88655630  MusicBrainz: 84184bb0-5d47-4912-8ea2-bd2bc029116e  NKC: xx0182030  NTA: 419668136  VIAF: 21260447   WorldCat (עם VIAF): 21260447